open-index/open-wikipedia-markdown huggingface dataset:
დევ ჰაინსი

**დევონტე ჰაინსი**(; დ.23 დეკემბერი 1985 წელი  —  ცნობილი როგორც Blood Orange და ადრე Lightspeed Champion, ინგლისელი მომღერალი, სიმღერების ავტორი, პროდიუსერი, კომპოზიტორი და რეჟისორი, რომელიც ცხოვრობს ნიუ-იორკში. 2004-დან 2006 წლამდე ჰაინსი იყო ჯგუფ Test Icicles-ის წევრი, სადაც უკრავდა გიტარაზე, სინთეზატორზე და ზოგჯერ მღეროდა კიდეც. მათ გამოუშვეს ერთი სრულმეტრაჟიანი ალბომი 2005 წელს. მოგვიანებით ჰაინსმა ორი სოლო სტუდიური ალბომი გამოუშვა სახელით Lightspeed Champion, და შემდგომში კიდევ ხუთი ალბომი სახელით Blood Orange, 2008 წლიდან 2025 წლამდე.

მან დაწერა, შეასრულა ან აწარმოა მუსიკა ისეთი შემსრულებლებისთვის და ასევე მათთან ერთად, როგორიცაა: ტინაში, სოლანჟ ნოულსი, კონან მოკასინი, თეი ში, სკაი ფერეირა, FKA twigs, ბრიტნი სპირსი, ჰაიმი, კაროლაინ პოლაჩეკი, Florence and the Machine, კარლი რეი ჯეფსენი), The Chemical Brothers, კაილი მინოუგი, ლორდი, A$AP Rocky, მაკ მილერი, ბლონდი, ჯასმინ სალივანი, Sugababes, Turnstile და მარაია კერი.

## ადრეული ცხოვრება 
დევ ჰაინსი დაიბადა ილფორდში, აღმოსავლეთ ლონდონში, გაიანელი დედისა და სიერა-ლეონეს კრეოლელი მამის ოჯახში. ის სწავლობდა Chadwell Heath Foundation School-ში, რომელიც ახლა Chadwell Heath Academy-ის სახელით არის ცნობილი. 2004 წლიდან 2006 წლამდე ჰაინსი იყო dance-punk ჯგუფ Test Icicles-ის წევრი, სადაც უკრავდა გიტარაზე, სინთეზატორზე და ზოგჯერ ვოკალსაც ასრულებდა. ჯგუფმა 2005 წელს გამოუშვა ერთი სრული ალბომი სახელად For Screening Purposes Only. 2007 წელს ჰაინსი გადავიდა ნიუ-იორკში, სადაც ამჟამადაც ცხოვრობს. ჰაინსი არის ჩრდილოეთ ლონდონის საფეხბურთო გუნდის, ტოტენჰემ ჰოტსპურის მხარდამჭერი.

## დისკოგრაფია 
**როგორც Blood Orange**

სტუდიო ალბომები
* *Coastal Grooves* (2011)
* *Cupid Deluxe* (2013)
* *Freetown Sound* (2018)
* *Negro Swan* (2011)
* *Essex Honey *  (2025)

Mixtapes & EPs
* ''Angel's Pulse * (2019)
* *Four Songs* (2022)

**როგორც Lightspeed Champion**
* *Falling Off the Lavender Bridge * (2019)
* *Life Is Sweet! Nice to Meet You * (2022)

**როგორც Devonté Hynes**
* *Myths 001 with Connan Mockasin*(2015)

**Soundtracks**
* *Palo Alto * (2013)
* *Fields* (2019)
* *Queen & Slim * (2019)
* *We Are Who We Are* (2020)
* *Mainstream* (2020)
* *Passing  *  (2021)
* *Master Gardener ''  (2022)
## რესურსები ინტერნეტში 
* 
* 
* 
* 
* 
* 
## სქოლიო 
კატეგორია:დაბადებული 23 დეკემბერი
კატეგორია:დაბადებული 1985
კატეგორია:ინდი-როკი
კატეგორია:პროგრესული ალბომები
კატეგორია:ინგლისელი მომღერლები და კომპოზიტორები
კატეგორია:ინგლისელი მომღერლები
კატეგორია:ექსპერიმენტული მუსიკა
კატეგორია:არტ-როკ მუსიკოსები
კატეგორია:ცოცხალი ადამიანები
გაეროს უშიშროების საბჭოს რეზოლუცია 333

**გაეროს უშიშროების საბჭოს რეზოლუცია 333** მიღებულია 1973 წლის 22 მაისს, მას შემდეგ რაც საბჭომ კვლავ გაიმეორა წინა განცხადებები და დაადგინა, რომ აქამდე მიღებულმა ზომებმა ვერ უზრუნველყო „სამხრეთ როდეზიაში არსებული არალეგალური რეჟიმის“ დასრულება, საბჭომ დაგმო სამხრეთ აფრიკა და პორტუგალია სანქციების აღსრულებაში თანამშრომლობაზე უარის თქმისთვის და მოითხოვა სასწრაფო ქმედებები სანქციების სრული განხორციელებისთვის.

საბჭომ ასევე მოითხოვა იმ სახელმწიფოებისგან, რომლებსაც ჰქონდათ კანონმდებლობა, რომელიც შესაძლებელს ხდიდა როდეზიიდან იმპორტს, დაუყოვნებლივ გააუქმონ ეს კანონმდებლობა. გარდა ამისა, საბჭომ მოუწოდა სახელმწიფოებს, მიიღონ და აამოქმედონ კანონმდებლობა ყველა იმ პირის წინააღმდეგ, ვინც ცდილობს სანქციებისთვის გვერდის ავლას ან მათ დარღვევას შემდეგი გზებით:

* სამხრეთ როდეზიიდან საქონლის იმპორტი;
* ნებისმიერი საქონლის ექსპორტი სამხრეთ როდეზიაში;
* საჭირო პირობების უზრუნველყოფა საქონლის ტრანსპორტირებისთვის სამხრეთ როდეზიაში და სამხრეთ როდეზიიდან;
* ნებისმიერი ტრანზაქციის ან ვაჭრობის განხორციელება ან ხელშეწყობა, რამაც შეიძლება სამხრეთ როდეზიას მისცეს საშუალება;

რეზოლუცია ასევე ითხოვს, რომ სახელმწიფოებმა მოითხოვონ განსაკუთრებულად დეტალური ქვითრები (დასტური) იმ საქონელზე, რომელიც მიწოდებულია ქვეყნებში, რათა უზრუნველყონ, რომ ეს საქონელი არ გაიყიდოს ხელახლა როდეზიაში.

გარდა ამისა, რეზოლუცია მოუწოდებს სახელმწიფოებს, აკრძალონ თავიანთი სადაზღვევო კომპანიებისთვის ნებისმიერი საქონლის დაზღვევა, რომელიც სამხრეთ როდეზიისკენ არის მიმავალი.

რეზოლუცია მიღებულია 12 ხმით — არცერთის წინააღმდეგ; საფრანგეთმა, გაერთიანებულმა სამეფომ და შეერთებულმა შტატებმა თავი შეიკავეს.

## რესურსები ინტერნეტში
* 

კატეგორია:გაეროს უშიშროების საბჭოს 1973 წლის რეზოლუციები
კატეგორია:გაეროს უშიშროების საბჭოს რეზოლუციები როდეზიის შესახებ
კატეგორია:1973 წელი როდეზიაში
გაეროს უშიშროების საბჭოს რეზოლუცია 338

**გაეროს უშიშროების საბჭოს რეზოლუცია 338** იყო მოკლე, სამსტრიქონიანი დოკუმენტი, რომელიც მიღებულია 1973 წლის 22 ოქტომბერს, იომ ქიფურის ომში ცეცხლის შეწყვეტის მოწოდებით — შეერთებული შტატებისა და საბჭოთა კავშირის ერთობლივი წინადადების საფუძველზე.

რეზოლუცია მიღებულია 14 ხმით, არავინ წინააღმდეგი, ხოლო ჩინეთმა კენჭისყრაში მონაწილეობა არ მიიღო.

რეზოლუცია განსაზღვრავდა, რომ ცეცხლის შეწყვეტა უნდა ამოქმედებულიყო რეზოლუციის მიღებიდან 12 საათის განმავლობაში, რომ გაეროს უშიშროების საბჭოს რეზოლუცია 242 სრულად უნდა განხორციელებულიყო — „მისი ყველა ნაწილი“; და რომ დაუყოვნებლივ უნდა დაწყებულიყო მოლაპარაკებები ისრაელსა და არაბულ ქვეყნებს შორის.

მიუხედავად რეზოლუციის მიღებისა, საომარი მოქმედებები გაგრძელდა, რის გამოც უშიშროების საბჭომ მალევე მიიღო რეზოლუცია 339. საბოლოოდ, 1973 წლის 25 ოქტომბერს მიღებული რეზოლუცია 340 ეფექტურად დაასრულა ომი.

## რესურსები ინტერნეტში
* 

კატეგორია:გაეროს უშიშროების საბჭოს 1973 წლის რეზოლუციები
კატეგორია:იომ-ქიფურის ომი
კატეგორია:გაეროს უშიშროების საბჭოს რეზოლუციები ისრაელის შესახებ
პერსონალურ მონაცემთა დაცვის სამსახური

**პერსონალურ მონაცემთა დაცვის სამსახური** — საქართველოს სახელმწიფო უწყება, არ ექვემდებარება არცერთ ორგანოს და თანამდებობის პირს. სამსახურის ფუნქციებია: პერსონალურ მონაცემთა დაცვასთან დაკავშირებულ საკითხებზე კონსულტაციის გაწევა, პერსონალურ მონაცემთა დაცვასთან დაკავშირებული განცხადებების განხილვა, პერსონალურ მონაცემთა დამუშავების კანონიერების შემოწმება (ინსპექტირება), საქართველოში პერსონალურ მონაცემთა დაცვის მდგომარეობისა და მასთან დაკავშირებული მნიშვნელოვანი მოვლენების შესახებ ინფორმაციის საზოგადოებისთვის მიწოდება და მისი ცნობიერების ამაღლება, ფარული საგამოძიებო მოქმედებებისა და ელექტრონული კომუნიკაციის მაიდენტიფიცირებელ მონაცემთა ცენტრალურ ბანკში განხორციელებული აქტივობების კონტროლის სფეროში სამსახურის ფუნქციებია: საქართველოს სისხლის სამართლის საპროცესო კოდექსის 136-ე−138-ე მუხლებით
გათვალისწინებული საგამოძიებო მოქმედებების ზედამხედველობა, საქართველოს სისხლის სამართლის საპროცესო კოდექსის 143¹ მუხლის პირველი ნაწილით
გათვალისწინებული ფარული საგამოძიებო მოქმედების ზედამხედველობა/კონტროლი, ელექტრონული კომუნიკაციის მაიდენტიფიცირებელ მონაცემთა ცენტრალურ ბანკში
განხორციელებული აქტივობების კონტროლი. სამსახურის უფროსია ლელა ჯანაშვილი. პერსონალურ მონაცემთა სამსახური გაუქმდება 2026 წლის 2 მარტს. 

## ისტორია
2021 წლის 31 დეკემბერს საქართველოს პარლამენტმა 81 ხმით დაუჭირა მხარი სახელმწიფო ინსპეტორის სამასხურის გაუქმებას, რომლის ბაზაზეც შეიქმნა პერსონალურ მონაცემთა დაცვის სამსახური. 

## საერთაშორისო ურთიერთობები
2022 წელს სამსახურს მიენიჭა „ინფორმაციული კომისრების საერთაშორისო კონფერენციის“ დამკვირვებლის სტატუსი. ამავე წელს სამსახური გაწევრიანდა ევროპის საბჭოს „ხელოვნური ინტელექტის ექსპერტთა კომიტეტში“. 2023 წელს პერსონალურ მონაცემთა დაცვის სამსახურმა მოიპოვა „მონაცემთა დაცვის ევროპული საბჭოს“ (“EDPB”) დამკვირვებლის სტატუსი. სამსახური არის „მონაცემთა დაცვის საზედამხედველო ორგანოების ევროპული კონფერენციის“ აკრედიტირებული წევრი და 2023 წლიდან ატარებს მისი სამუშაო ჯგუფის კოორდინატორის სტატუსს. 2025 წელს სამსახურმა  კონფერენციას ბათუმში უმასპინძლა. უწყების თანამშრომლები მონაწილეობენ „მონაცემთა დაცვის საზედამხედველო ორგანოების ევროპული კონფერენციის“ ერთ-ერთი სამუშაო ჯგუფის შეხვედრებში: „ევროპული საქმისწარმოების სამუშაო შეხვედრებში“. სამსახური 2023 წლიდან არის „პერსონალურ მონაცემთა დაცვის ორგანოთა ფრანკოფონიის ასოციაციის“ წევრი. 2024 წელს სამსახურმა თბილისში უმასპინძლა „ცენტრალურ და აღმოსავლეთ ევროპის პერსონალურ მონაცემთა დაცვის საზედამხედველო ორგანოების გაერთიანების“ კონფერენციას. 

## სამსახურის სტრუქტურა
* სამსახურის უფროსის აპარატი;
* საჯარო სექტორზე ზედამხედველობის დეპარტამენტი;
* სამართალდამცავ ორგანოებზე ზედამხედველობის დეპარტამენტი;
* კერძო სექტორზე ზედამხედველობის დეპარტამენტი;
* გეგმური ინსპექტირების დეპარტამენტი;
* ინფორმაციული ტექნოლოგიებისა და მონიტორინგის დეპარტამენტი;
* ადმინისტრაციული და ეკონომიკური უზრუნველყოფის დეპარტამენტი;
* იურიდიული დეპარტამენტი;
* საერთაშორისო ურთიერთობების, ანალიტიკისა და სტრატეგიული განვითარების დეპარტამენტი;
* საზოგადოებასთან ურთიერთობის დეპარტამენტი.

## რესურსები ინტერნეტში
* პერსონალურ მონაცემთა დაცვის სამსახურის ოფიციალური საიტი

## სქოლიო
კატეგორია:საქართველოს სახელმწიფო უწყებები
Late Registration (ალბომი)

**Late Registration** — ამერიკელი რეპერ კანიე უესტის მეორე სტუდიური ალბომი. გამოვიდა 2005 წლის 30 აგვისტოს, Roc-A-Fella Records და Def Jam Recordings-ის მიერ. უესტმა ალბომი ერთი წლის განმავლობაში ჩაწერა, ჰოლივუდისა და ნიუ-იორკის სტუდიებში, ჯონ ბრაიონთან თანამშრომლობით გამართული სესიების დროს. ალბომში მოწვეული არტისტები არიან ადამ ლევინი, ჯეიმი ფოქსი, კომონი, ბრენდი, ჯეი-ზი და ნასი.

*„Late Registration“*-ის პროდიუსერობა უესტის სადებიუტო სტუდიური ალბომის, The College Dropout (2004) დაჩქარებული სოულის სემპლებისგან განსხვავებით იყენებს უფრო დახვეწილ და ორკესტრულ ჟღერადობას. ალტერნატიული შემსრულებლებისგან, როგორიცაა ფიონა ეფლი და Portishead, შემოქმედებითი შთაგონებით, მან ექსპერიმენტები ჩაატარა მუსიკალურ ცვლადებში, ისეთ ინსტრუმენტებზე, რომლებიც ჩვეულებრივ არ ასოცირდება ჰიპ-ჰოპთან, მათ შორის ჩელესტაზე, კლავესინზე და ჩინურ ზარებზე. ავთენტური, მაგრამ ამავდროულად ფამილარული ტექსტების დაწერის მცდელობისას არტისტი იწყებს თხრობას და ამავდროულად წარმოაჩენს საკუთარ ღირებულებებს, რომელმაც განაპირობა მისი ურთიერთობა კაპიტალისტურ საბაზრო ეკონომიკასთან. ის აკრიტიკებს მრავალ საკითხს, როგორიცაა ინსტიტუციური რასიზმი, უმაღლესი განათლება, ჯანდაცვა და სხვა პრობლემური თემები.

*„Late Registration“* კრიტიკოსების მიერ ხშირად განიხილება, როგორც *The College Dropout*-ის პროგრესი და ჰიპ-ჰოპის მნიშვნელოვანი ალბომი. მრავალმა მიმომხილველმა შეაქო პირველის ელეგანტური და ამბიციური მუსიკალური მიმართულება, ზოგიერთმა კი ხაზი გაუსვა უესტის სიმღერების წერასა და შესრულებას. 2005 წლის წლის ბოლოს ალბომზე მრავალმა გამოცემამ დაწერა, როგორიცაა Rolling Stone, Time და USA Today. ალბომის გამო უესტი რვა ნომინაციაში იყო წარდგენილი 48-ე ყოველწლიურ გრემის დაჯილდოებაზე, მათ შორის წლის ალბომისა და საუკეთესო რეპ ალბომის ნომინაციებში, სადაც მეორე ნომინაციაში გაიმარჯვა.

## ტრეკების ჩამონათვალი 
## რესურსები ინტერნეტში
* 
* 

კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2005 წლის ალბომები
My Beautiful Dark Twisted Fantasy (ალბომი)

**My Beautiful Dark Twisted Fantasy** – ამერიკელი რეპერ კანიე უესტის მეხუთე სტუდიური ალბომი. გამოვიდა Def Jam Recordings-ისა და Roc-A-Fella Records-ის მიერ 2010 წლის 22 ნოემბერს. მისი პროდიუსერი ძირითადად უესტი იყო, მაიკ დინთან, No I.D.-სთან, ჯეფ ბჰასკერთან, RZA-სთან, ბინკთან და DJ ფრენკ ე-სთან ერთად. მოწვეულ არტისტებს  შორის არიან ნიკი მინაჟი, რიანა, ჯეი-ზი, პუშა ტი, რიკ როსი, კიდ კუდი, ჯონ ლეჯენდი, ბონ აივერი და ელტონ ჯონი.

2009 წელს, MTV Video Music Awards-ზე ტეილორ სვიფტისთვის საუბრის შეწყვეტინების სკანდალის პერიოდის შემდეგ, უესტი ჰავაიში გადასახლდა და ალომი ჰონოლულუს Avex Recording Studio-ში, მრავალ მუსიკოსთან ერთად ჩაწერა. დამატებითი ჩანაწერები შედგა Glenwood Place Studios-ში, ბურბენკში, კალიფორნია, და Electric Lady-სა და Platinum Sound-ში, ნიუ-იორკში. კრიტიკოსებმა აღნიშნეს მაქსიმალისტური ესთეტიკა, უესტის წინა ნამუშევრების ელემენტებით, მათ შორის სოული, პოპი, ბაროკო, ელექტრო და სიმფონიური, პროგრესული როკის გავლენით. ტექსტების მიხედვით, ალბომი იკვლევს უესტის ცნობადობის სტატუსს, სამომხმარებლო კულტურას, თვითგანდიდებას და ამერიკული ოცნების იდეალიზმს.

ყოველკვირეული GOOD Fridays სერიის ფარგლებში გამოშვებულ რამდენიმე უფასო სიმღერასთან ერთად, უესტმა *My Beautiful Dark Twisted Fantasy*-ს მხარი დაუჭირა ოთხი US Billboard Hot 100-ის ტოპ 4 სინგლით: *"Power"*, *"Runaway"*, *"Monster"* და *"All of the Lights"*. უესტმა ასევე გამოუშვა თანმხლები მუსიკალური მოკლემეტრაჟიანი ფილმი Runaway (2010). *My Beautiful Dark Twisted Fantasy*-მ კრიტიკოსებისგან აღიარება მოიპოვა, რომლებმაც ის „უესტის ფორმაში დაბრუნებად“ მიიჩნიეს და დადებითად შეაფასეს მაქსიმალისტური მიდგომა, პროდიუსინგი, თემები და მრავალფეროვნება. ბევრმა გამოცემამ ის 2010 წლის საუკეთესო ალბომად დაასახელა და მან 54-ე ყოველწლიურ გრემის დაჯილდოებაზე საუკეთესო რეპ ალბომის ტიტული მოიპოვა, ხოლო 2011 წლის BET Hip Hop დაჯილდოებაზე, წლის CD-ს ტიტული.
## სქოლიო
კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2010 წლის ალბომები
Yeezus (ალბომი)

**Yeezus** – ამერიკელი რეპერ კანიე უესტის მეექვსე სტუდიური ალბომი. ის გამოვიდა 2013 წლის 18 ივნისს, Def Jam Recordings-ისა და Roc-A-Fella Records-ის ლეიბლებზე. უესტმა ალბომის წარმოებისთვის შეკრიბა მრავალი არტისტი და ახლო თანამშრომელი, მათ შორის მაიკ დინი, Daft Punk, Noah Goldstein, Arca, Hudson Mohawke და Travis Scott. ალბომში ასევე მონაწილეობენ ჯასტინ ვერნონი, Chief Keef, Kid Cudi, Assassin, King L, Charlie Wilson და Frank Ocean.

გამოსვლის თარიღამდე თხუთმეტი დღით ადრე, უესტმა პროდიუსერ რიკ რუბინს დახმარება სთხოვა, რათა *Yeezus*-ის ჟღერადობა უფრო მინიმალისტური მიდგომის სასარგებლოდ შეემცირებინა. ალბომი მიჩნეულია უესტის ყველაზე ექსპერიმენტულ და ხმოვანი თვალსაზრისით უხეშ ნამუშევრად. ის სხვადასხვა ჟანრს მოიცავს, მათ შორის ინდუსტრიულ, ჰაუს, ელექტრო, პანკს და ჩიკაგოს დრილს. შეინიშნება უესტის მიერ სემპლების არატრადიციული გამოყენება, მაგალითად სიმღერაში *"Blood on the Leaves"*, რომელიც შეიცავს ნინა სიმონის 1965 წლის *"Strange Fruit"*-ის სემპლს.

## ტრეკების ჩამონათვალი 
## სქოლიო
კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2013 წლის ალბომები
The Life of Pablo (ალბომი)

**The Life of Pablo –** ამერიკელი რეპერ კანიე უესტის მეშვიდე სტუდიური ალბომია. იგი გამოვიდა 2016 წლის 14 თებერვალს, GOOD Music და Def Jam Recordings-ის მიერ. უესტმა ის 2013-2016 წლებში ჩაწერა და სხვადასხვა პროდიუსერთან ერთად შექმნა, მათ შორის აღმასრულებელ პროდიუსერებთან - რიკ რუბინი და ნოა გოლდშტეინი. მოწვეულ არტისტებს შორის არიან The-Dream, Kelly Price, Chance the Rapper, Kirk Franklin, Kid Cudi, Desiigner, Rihanna, Young Thug, Chris Brown, the Weeknd, Ty Dolla Sign, Vic Mensa, Sia, Frank Ocean, Kendrick Lamar, Post Malone და Sampha.

უესტმა *„The Life of Pablo“* შეაფასა სახარების საკუთარ ინტერპრეტაციად, ხოლო მუსიკალურმა ჟურნალისტებმა მისი ჟღერადობა აღწერეს, როგორც ჰიპ-ჰოპისა და სახარებისეული მუსიკის ნაზავი. ალბომს აქვს განზრახ არეული, ფრაგმენტული კომპოზიცია, რომელიც ხშირად მკვეთრად იცვლება თემებს შორის. ტექსტის მიხედვით, ის იკვლევს უესტის ქრისტიანულ რწმენას, ოჯახურ საკითხებს და ცნობილ სტატუსს. ჩაწერის პროცესში რეპერი ხშირად ცვლიდა სათაურს, ბოლოს კი სამ პიროვნებას ეხებოდა: ნარკოდილერს პაბლო ესკობარს, მხატვარ პაბლო პიკასოს და პავლე მოციქულს.

უესტმა ალბომის ადრეული ვერსია, მედისონ სკვერ გარდენში, 2016 წლის 11 თებერვალს შეასრულა, *Tidal*-ზე პირველ გამოშვებამდე. ავტორმა გამოშვების შემდეგაც განაგრძო მასზე მუშაობა; განახლებული ვერსია სხვა სტრიმინგ სერვისებზე და ჩამოსატვირთად 1 აპრილს გამოვიდა. მას თან ახლდა ექვსი სინგლი, მათ შორის Billboard Hot 100-ის ჰიტები *„Famous“*, *„Father Stretch My Hands“* და *„Fade“*, ასევე უესტის Saint Pablo-ს  2016 წლის ტურნე. ალბომმა დადებითი შეფასებები მიიღო, განსაკუთრებული ყურადღება კი დაეთმო კომპოზიციისა და გამოშვების ფრაგმენტულ, დაუსრულებელ ბუნებას. მრავალმა გამოცემამ ის 2016 წლის ერთ-ერთ საუკეთესო ალბომად დაასახელა.
## სქოლიო
კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2016 წლის ალბომები
ბარიონული მუხტი

**ბარიონული მუხტი**, *ბარიონული რიცხვი* (სიმბოლო: B) — ელემენტარული ნაწილაკების ერთ-ერთი მახასიათებელი. ბარიონული მუხტი ბარიონებისათვის ნულისაგან განსხვავდება, ხოლო ყველა დანარჩენ ნაწილაკისათვის ნულის ტოლია. ბარიონების ბარიონულ მუხტს ერთის ტოლად თვლიან, ანტიბარიონების ბარიონულ მუხტს – მინუს ერთის ტოლად. ელემენტარული ნაწილაკები, რომელთა ბარიონული მუხტის აბსოლუტური მნიშვნელობა ერთზე მეტი იქნებოდა, ჯერ არ არის აღმოჩენილი. ნაწილაკთა სისტემის ბარიონული მუხტი უდრის სისტემაში ბარიონთა და ანტიბარიონთა რიცხვებს შორის სხვაობას. კერპოდ, ატომთა ბირთვების ბარიონული მუხტი უდრის მათ მასურ რიცხვს. ბარიონული მუხტის მუდმივობის კანონი სრულდება ელემენტარული ნაწილაკების ყოველგვარი ურთიერთქმედებისას.

## ლიტერატურა
კატეგორია:კვანტური რიცხვები
ლეპტონური მუხტი

**ლეპტონური მუხტი**, *ლეპტონური რიცხვი* — ლეპტონებისათვის დამახასიათებელი განსაკუთრებული კვანტური რიცხვი. ცდით დამტკიცებულია, რომ ყველა პროცესის დროს ლეპტონებისა და მათი ანტინაწილაკების რიცხვს შორის სხვაობა მუდმივი რჩება. მაგალითად, პროტონის (p) მიერ ელექტრონის (e^-) შთანთქმას ბირთვული კა-ჩატაცების პროცესში თან სდევს ელექტრონული ნეიტრინო (\nu_e) გამოტყორცნა, e^-+p \rightarrow n+\nu_e, ხოლო უარყოფითი მიუონის (\mu^-) შთანთქმას — მიუონური ნეიტრინოს (\nu_\mu) გამოტყორცნა, \mu^-+p \rightarrow n+\nu_\mu; ნეიტრონის (n) ბეტა-დაშლის პროცესში ელექტრონთან ერთად ჩნდება ელექტრონული ანტინეიტრინო (νe) და ა. შ. ეს კანონზომიერება შეიძლება ავხსნათ იმ შემთხვევაში, თუ დავუშვებთ, რომ ლეპტონებს ახასიათებს განსაკუთრებული მუხტი — ლეპტონური მუხტი (L), რომელიც ინახება ელემენტარული ნაწილაკების გარდაქმნის პროცესებში და რომელსაც ნაწილაკისა და ანტინაწილაკისათვის ურთიერთსაწინააღმდეგო ნიშნები აქვს.

## ლიტერატურა
კატეგორია:კვანტური რიცხვები
Watch The Throne (ალბომი)

**Watch the Throne** – ამერიკელი რეპერების, ჯეი-ზისა და კანიე უესტის ერთობლივი სტუდიური ალბომი. გამოვიდა 2011 წლის 8 აგვისტოს, Roc-A-Fella Records-ის, Roc Nation-ისა და Def Jam Recordings-ის მიერ. გამოსვლამდე ჯეი-ზიმ და უესტმა ითანამშრომლეს სხვადასხვა სინგლზე. თავდაპირველად მათ სურდათ ხუთი სიმღერისგან შემდგარი ერთობლივი EP-ის ჩაწერა, რომელიც სრულმეტრაჟიან ალბომად გადაიქცა. ალბომში მოწვეულ არტისტებს შორის მონაწილეობენ ფრენკ ოუშენი, The-Dream, ბიონსე, მისტერ ჰადსონი, კიდ კუდი, სილი, ჯასტინ ვერნონი, ელი ჯექსონი, კონი მიტჩელი, ჩარლი უილსონი და პიტ როკი და სხვები. 

ჩაწერის სესიები სხვადასხვა ადგილას გაიმართა და 2010 წლის ნოემბერში დაიწყო, პროდიუსერობას უძღვებოდა უესტი და სხვადასხვა ცნობილი პროდიუსერი, მათ შორის მაიკ დინი, სვიზ ბიცი, პიტ როკი, RZA, ჯეფ ბჰასკერი, The Neptunes და Q-Tip. უესტის მეხუთე სტუდიური ალბომის, My Beautiful Dark Twisted Fantasy (2010) პროდიუსერული სტილის გაფართოებით, *Watch the Throne* თავის ჟღერადობაში აერთიანებს ორკესტრულ და პროგრესული როკ გავლენებს, არატრადიციულ სემპლებს და დრამატულ მელოდიებს. ტექსტები ასახავს სრულყოფილების, ფუფუნების, დიდების, მატერიალიზმის, ძალაუფლებისა და წარმატების ტვირთის თემებს, ასევე პოლიტიკურ და სოციალურ-ეკონომიკურ კრიტიკას.ალბომი ასევე გამოხატავს სხვა თემებს, როგორიცაა ჯეი-ზის აზრები მამობაზე, უესტის დამოკიდებულება სოციალურ ბოროტმოქმედად მიჩნევაზე და მათი, როგორც შემსრულებლების წარმატება.
## სქოლიო
კატეგორია:კანიე უესტი
კატეგორია:ამერიკელი შემსრულებლების ალბომები
კატეგორია:ამერიკელი შემსრულებლების ალბომები ჟანრის მიხედვით
კატეგორია:ამერიკელი შემსრულებლების ჰიპ-ჰოპ ალბომები
კატეგორია:ჰიპ-ჰოპ ალბომები
კატეგორია:2011 წლის ალბომები
მიგელ ერანი

მინი|200პქ|ერანი 2025 წელს
**მიგელ ანხელ გარსია დე ლა ერანი** (; დ. 25 აპრილი, 1996, ესპანეთი) — ესპანელი მსახიობი.

## ბიოგრაფია 
ერანი დაიბადა მალაგაში 1996 წლის 25 აპრილს და გაიზარდა მადრიდში, ჩამბერის უბანში. მისი დებიუტი კინოში შედგა 2015 წელს დარიოს როლით კინოფილმში „A cambio de nada“ (2015), რისთვისაც მიიღო გოიას პრემია საუკეთესო ახალბედა მსახიობისთვის.

2017 წელს იგი შეარჩიეს ანიბალ კორტესის (კოდური სახელი „რიო“) როლზე სერიალში „ქაღალდის სახლი“, რომელიც თავდაპირველად გადაიცემოდა Antena 3-ზე და მოგვიანებით შეიძინა Netflix-მა. 2018 წელს მან ითამაშა ქრისტიან ვარელა Netflix-ის ტელესერიალში „Élite“.

## რესურსები ინტერნეტში
*

## სქოლიო
კატეგორია:დაბადებული 1996
კატეგორია:დაბადებული 25 აპრილი
კატეგორია:ესპანელი მსახიობები
კატეგორია:მსახიობები
კატეგორია:მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
პიერ დე მარიკური

**პიერ პელერინ დე მარიკური** (, ) — XIII საუკუნის ფრანგი ფიზიკოსი; მისი დაბადების ზუსტი თარიღები უცნობია. მან ლათინურ ნაშრომებს ხელი მოაწერა Petrus Peregrinus-ით, რაც „მომლოცველს“ ნიშნავს; მისი მეტსახელიდან გამომდინარე, ის ბევრს მოგზაურობდა და, სავარაუდოდ, აღმოსავლეთსაც ეწვია.

დე მარიკური ევროპაში პირველი იყო, ვინც მაგნიტების თვისებების სისტემატური ექსპერიმენტული შესწავლა ჩაატარა და შედეგები ვრცელ ტრაქტატში „ეპისტოლე მაგნიტის შესახებ“ (Epistola Petri Peregrini de Maricourt ad Sygerum de Foucaucourt, militem, de magnete) გამოაქვეყნა. ამ ნაშრომმა დიდი გავლენა მოახდინა შუა საუკუნეების ფიზიკის განვითარებაზე და მრავალჯერ იქნა გადაბეჭდილი. დღეს 39 ეგზემპლარია შემორჩენილი.

მეცნიერის ცხოვრების დეტალები არ შემორჩენილა. ის პიკარდიაში დაიბადა. მაგნეტიზმის გარდა, დე მარიკურმა თავის ტრაქტატში „Nova Compositio Astrolabii Particularis“ აღწერა „უნივერსალური ასტროლაბის“ სტრუქტურა, მაგრამ არ არსებობს ინფორმაცია, რომ ეს (საკმაოდ რთული) მოწყობილობა რეალურად ვინმეს მიერ გამოიყენებოდა.

## ეპისტოლე მაგნიტის შესახებ
ეს ტრაქტატი დაიწერა 1269 წელს, როდესაც დე მარიკური შარლ ანჟუელის არმიასთან ერთად იტალიის ქალაქ ლუსერას ალყაში აქცევდა. ნაშრომი წარმოადგენს წერილს ავტორის ნაცნობის, დე ფუკოკურისადმი. მასში დე მარიკური დეტალურად აღწერს მაგნიტის თვისებებს, განმარტავს, თუ როგორ უნდა ვიპოვოთ მისი ჩრდილოეთ და სამხრეთ პოლუსები და როგორ დავამაგნიტოთ კომპასის ისარი. იგი აღწერს მაგნიტიზაციის შებრუნების პროცედურას და ორი მაგნიტის ურთიერთქმედების კანონებს.

ტრაქტატი ასახავს ფართოდ გავრცელებულ შეხედულებას, რომ მაგნიტი იზიდავს პოლარულ ვარსკვლავს.

ზემოთ მოყვანილი ციტატა განმარტავს, თუ რატომ გამოიყენა დე მარიკურმა უჩვეულო, სფერული ფორმის მაგნიტები. მათი პოლუსების პოვნის შემდეგ, მან გაკვალა ის, რაც მოგვიანებით ძალის ხაზების სახელით გახდა ცნობილი, შემდეგ კი ეს ხაზები შეადარა ციური სფეროს მერიდიანებს და ამტკიცებდა, რომ სფერულ მაგნიტზე თითოეული წერტილი ცალსახად შეესაბამება ცის წერტილს.

ტრაქტატის ბოლოს, დე მარიკური მოუწოდებს წარმოდგენილი ცოდნის გამოყენებას მუდმივი ძრავის მანქანის აგებისთვის, რომლის ნახაზიც თან ერთვის.

## ლიტერატურა
*Дорфман Я. Г. Всемирная история физики. С древнейших времён до конца XVIII века. — Изд. 3-е. — М.: ЛКИ, 2010. — 352 с. — ISBN 978-5-382-01091-5.
*Льоцци М. История физики. — М.: Мир, 1970. — С. 36—39. — 464 с.
*Райнов Т. И. У истоков экспериментального естествознания: Пьер де Марикур и западноевропейская наука XIII-XIV вв // Вопросы истории естествознания и техники. — 1988. — № 4. — С. 105-116..
*Уиттекер Э. История теории эфира и электричества. Классические теории. — М.—Ижевск: НИЦ «Регулярная и хаотическая динамика», 2001. — С. 53—54. — 512 с. — ISBN 5-93972-070-6.

## რესურსები ინტერნეტში
* Andreas Kleinert: Le moteur magnéto-mécanique de Pierre de Maricourt
*  Notice biographique de Pierre de Maricourt sur le site de *Institution of Engineering and Technology*.
*  Letter of Petrus Peregrinus on the magnet, traduction et introduction par Frères Arnold et Potamian, New York, McGraw publishing company, 1904.
*  Pierre de Maricourt. Catholic Online

## სქოლიო
კატეგორია:ფრანგი ფიზიკოსები
გაეროს უშიშროების საბჭოს რეზოლუცია 377

**გაეროს უსაფრთხოების საბჭოს რეზოლუცია 377**, რომელიც მიიღეს 1975 წლის 22 ოქტომბერს, ეხებოდა დასავლეთ საჰარაში არსებულ მდგომარეობას. საბჭომ დაადასტურა გენერალური ასამბლეის ბოლოდროინდელი მუშაობა და აღნიშნა ესპანეთის მუდმივი წარმომადგენლის წერილი. შემდეგ საბჭომ გამოიყენა გაეროს ქარტიის 34-ე მუხლი, რათა მოეთხოვა გენერალური მდივნისგან დაუყოვნებლივ დაწყებულიყო კონსულტაციები დაინტერესებულ და შეწუხებულ მხარეებთან და რაც შეიძლება მალე მოეხსენებინა უსაფრთხოების საბჭოსთვის შედეგების შესახებ.

საბჭომ ხაზი გაუსვა, რომ არ სურდა ზიანი მიეყენებინა რომელიმე მოლაპარაკებისთვის, რომელსაც გენერალური ასამბლეა შეიძლება განეხორციელებინა, და მოუწოდა დაინტერესებულ და შეწუხებულ მხარეებს გამოენახათ თავშეკავება და ზომიერება.

ხმის მიცემის შესახებ დეტალები არ იყო მოცემული, გარდა იმისა, რომ ის „მიიღეს კონსენსუსით“.

რეზოლუცია მიიღო მაროკომ დასავლეთ საჰარაზე შეჭრისა და ქვეყნისთვის მიერთების ფონზე, ესპანეთის მიერ ტერიტორიის მიტოვების შემდეგ. გაეროსმა უარყო ამ მოთხოვნის აღიარება. საბჭომ დაადასტურა გაეროს გენერალური ასამბლეის რეზოლუცია 1514-1960 წლის 14 დეკემბრისა და ყველა სხვა რეზოლუცია ამ ტერიტორიის შესახებ.

## რესურსები ინტერნეტში
* [Text of the Resolution at undocs.org](https://undocs.org/S/RES/377(1975))

## სქოლიო
00377
კატეგორია:გაეროს უშიშროების საბჭოს რეზოლუციები დასავლეთ საჰარის შესახებ
გაეროს უშიშროების საბჭოს რეზოლუცია 378

**გაეროს უშიშროების საბჭოს რეზოლუცია 378** მიიღეს 1975 წლის 23 ოქტომბერს. რეზოლუცია განიხილავდა გენერალური მდივნის მოხსენებას და აღნიშნავდა ახლო აღმოსავლეთში ვითარების განვითარებას. გენერალურმა მდივანმა იმ დროს მშვიდობის ძიების ნებისმიერი შენელება განსაკუთრებით საშიშად მიიჩნია და მოუწოდა სიტუაციის მოგვარებისკენ, კერძოდ, 338-ე რეზოლუციაში მოცემული გეგმის ადაპტაციის გზით. 

ამის გათვალისწინებით, საბჭომ მოუწოდა ყველა დაინტერესებულ მხარეს დაუყოვნებლივ შეესრულებინა 338-ე რეზოლუცია, გაეროს საგანგებო ძალების მანდატი კიდევ ერთი წლით, 1976 წლის 24 ოქტომბრამდე გაახანგრძლივა და გენერალურ მდივანს სთხოვა, იმავე წლის ბოლოს სიტუაციის შესახებ კიდევ ერთი ანგარიში წარედგინა. საბჭომ ასევე გამოთქვა იმედი, რომ ძალები შენარჩუნდება „მაქსიმალური ეფექტურობითა და ეკონომიურობით“.

რეზოლუცია 13 ხმით მიიღეს; ჩინეთმა და ერაყმა კენჭისყრაში მონაწილეობა არ მიიღეს.

## იხილეთ აგრეთვე
*ახლო აღმოსავლეთის კონფლიქტი
*იომ-ქიფურის ომი

## რესურსები ინტერნეტში
*[Text of the Resolution at undocs.org](https://undocs.org/S/RES/378(1975))

კატეგორია:გაეროს უშიშროების საბჭოს 1975 წლის რეზოლუციები
კატეგორია:გაეროს უშიშროების საბჭოს რეზოლუციები ისრაელის შესახებ
კატეგორია:არაბულ-ისრაელური სამშვიდობო პროცესი
პედრო ალონსო

**პედრო გონსალეს ალონსო** (დ. 21 ივნისი, 1971, ესპანეთი) —ესპანელი მსახიობი, მწერალი და მხატვარი. იგი განსაკუთრებით ცნობილია ანდრეს „ბერლინის“ დე ფონიოსას როლით ესპანურ სერიალში Money Heist (La casa de papel-ქაღალდის სახლი).
## ბიოგრაფია 
პედრო გონსალეს ალონსო დაიბადა ვიგოში, ესპანეთში. მან სწავლა გაიარა მადრიდის დრამატული ხელოვნების სამეფო სკოლაში (RESAD), რომელიც 1992 წელს დაამთავრა, და ასევე „თეატრო დე ლა დანზაში“ (Teatro de la Danza). ის ასევე არის მწერალი და მხატვარი, რომელიც საკუთარ ნამუშევრებს აქვეყნებს სახელით Pedro Alonso O’choro. 
## კარიერა 
ალონსო ცნობილია თავისი სატელევიზიო როლებით გალისიის რეგიონში გადაცემულ სერიალებში — *Rías Baixas* (2003–2005), *Maridos e mulleres* (2006–2008), *Padre Casares* (2008–2015) და *Gondar* (2009), ხოლო ეროვნული მასშტაბით იგი ფართოდ არის ცნობილი ისტორიულ დრამაში *Gran Hotel*-ის დიეგო მურკიას, ადრიან ვერა სელანდეს როლით.

მან ასევე განასახიერა ანდრეს „ბერლინი“ დე ფონიოსა კრიმინალურ დრამატულ სერიალში *Money Heist* (La casa de papel), რომელიც 2017 წელს გადიოდა Antena 3-ზე და მოგვიანებით Netflix-მა გაავრცელა.

2018 წელს ის თურქეთის ჟურნალმა GQ Turkey დაასახელა „წლის საერთაშორისო ვარსკვლავად“. იმავე წელს, მაისში, მან მონაწილეობა მიიღო *Diablo Guardián*-ში — *Amazon Prime Video-*ს პირველ დრამატულ სერიალში, ლათინურ ამერიკაში.

2019 წელს ალონსომ მთავარი როლი შეასრულა მისტიკურ თრილერში *The Silence of the Marsh*.
2023 წელს კი მან კვლავ განასახიერა ბერლინი იმავე სახელწოდების სპინ-ოფ სერიალში, რომლის პრემიერაც იმავე წელს შედგა.
## პირადი ცხოვრება 
ალონსო პარიზელ ჰიპნოთერაპევტსა და მხატვარს, ტატიანა ჯორდჯევიჩს ხვდება. მას ასევე ჰყავს ქალიშვილი წინა ურთიერთობიდან. იგი საუბობს ესპანურად, გალიციურად, კატალანურად და ინგლისურად.
## რესურსები ინტერნეტში
*პედრო ალონსო IMDb

## სქოლიო
კატეგორია:დაბადებული 21 ივნისი
კატეგორია:დაბადებული 1971
კატეგორია:ესპანეთში დაბადებულები
კატეგორია:მსახიობები
კატეგორია:მწერლები
კატეგორია:მხატვრები
კატეგორია:ესპანელი მსახიობები
კატეგორია:ესპანელი მწერლები
კატეგორია:ესპანელი მხატვრები
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
კატეგორია:მხატვრები ანბანის მიხედვით
კატეგორია:ცოცხალი ადამიანები
კვადროპედალიზმი

[მინი|250პქ|მოსიარულე [სპილოს ანიმაცია]]
**კვადროპედალიზმი**, ან **ოთხფეხზე სიარული** — ხმელეთზე გადაადგილების (ლოკომოციის) ფორმა, რა დროსაც ოთხფეხა ცხოველები (ისევე როგორც ჩოქელები, რომლებიც ძირითადად ამ გზით დადიან) გადასაადგილებლად ოთხივე კიდურს (ფეხს) იყენებენ.

ცხოველებს ან მანქანებს, რომლებიც ჩვეულებრივ ინარჩუნებენ ოთხფეხა პოზიციას და ოთხივე კიდურის გამოყენებით გადაადგილდებიან, „კვადროპედები“ ეწოდებათ (ლათინურიდან quattuor „ოთხი“ და pes, pedis „ფეხი“). კვადროპედების უმრავლესობა ხმელეთის ხერხემლიანებია, მათ შორის — ძუძუმწოვრები და ქვეწარმავლები, თუმცა ზოგიერთი მათგანი ძირითადად წყლის ბინადარია, მაგალითად, კუები, ამფიბიები და ფარფლფეხიანები.

2005 წლის ივლისში, თურქეთის ერთ-ერთ სოფელში, მეცნიერებმა ხუთი დედმამიშვილი აღმოაჩინეს, რომლებმაც ბუნებრივად ისწავლეს ხელებსა და ფეხებზე სიარული (ოთხზე სიარული). შიმპანზეებისგან განსხვავებით, რომლებიც თითის სახსრებზე გადაადგილდებიან, ულასების ოჯახი ხელისგულებზე გადაადგილდებოდა, რაც მათ თითების მოქნილობის შენარჩუნების საშუალებას აძლევდა.

## გალერეა

ფაილი:Brush_Foot_IMG_1205.jpg|მონარქი პეპელა კვადროპედია, თუმცა ექვსი ფეხი აქვს. მინიატურული წინა ფეხები გადაადგილებისთვის არ გამოიყენება
ფაილი:Zebra_sideview.jpg|ზებრა ტიპური კვადროპედია
ფაილი:CA8-Mutations-Cause-a-Novel-Syndrome-Characterized-by-Ataxia-and-Mild-Mental-Retardation-with-pgen.1000487.s001.ogv|კვადრუპედალიზმი ულასების ოჯახი, თურქეთში

## რესურსები ინტერნეტში
## სქოლიო
კატეგორია:ტეტრაპოდები
კატეგორია:4 (რიცხვი)
წინ (გაზეთი)

**წინ** — ყოველდღიური პოლიტიკური და სალიტერატურო გაზეთი; სოციალ-დემოკრატიული პარტიის ორგანო. გამოდიოდა 1906-1907 წლებში და წარმოადგენდა გაზეთ „ტალღის“ შემცვლელს. გაზეთი გამოიცემოდა თბილისში. გამომცემელი იყო პლატონ ხუციშვილი. 

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:1906 წელს დაარსებული გაზეთები
ძალა (გაზეთი)

**ძალა** — ყოველკვირეული გაზეთი. გამოდიოდა 1906 წელს ქალაქ ქუთაისში. გაზეთის რედაქტორი იყო სიმონ ჯორბენაძე. 

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:ქუთაისში გამოცემული გაზეთები
კატეგორია:1906 წელს დაარსებული გაზეთები
საყვირი (გაზეთი)

**საყვირი** — ყოველდღიური პოლიტიკური და სალიტერატურო გაზეთი. გამოიცემოდა 1907 წელს თბილისში. ჟურნალის რედაქტორი იყო გ. ლომჯარია.

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:თბილისში გამოცემული გაზეთები
კატეგორია:1907 წელს დაარსებული გაზეთები
პაკო ტოსი

**ფრანსისკო მარტინესი ტოსი** (დ. 10 მაისი, 1964, ესპანეთი) — პროფესიულად ცნობილი როგორც პაკო ტოსი, ანდალუსიელი ესპანელი მსახიობი. იგი განსაკუთრებით ცნობილია სატელევიზიო როლებით — პაკოს როლით სერიალში Los hombres de Paco (2005–2010; 2021) და მოსკოს (Moscow) როლით სერიალში Money Heist (La casa de papel).
## ბიოგრაფია 
ტოს დაიბადა სევილიაში და გაიზარდა ელ-პუერტო-დე-სანტა-მარიაში, კადისის პროვინციაში.  ტოსი არის მაკარენას ღვთისმშობლის იმედის ძმობის წევრი. 2018 წელს მას მიენიჭა ანდალუსიის მედალი.
### ჯილდოები და აღიარებები 
2007 – ნომინაცია „Los hombres de Paco“ სერიალში საუკეთესო სატელევიზიო მსახიობთა ასოციაციის (Actors and Actresses Union Awards) კატეგორიაში.

2018 – ნომინაცია სერიალ Money Heist-ისთვის Feroz Awards-ზე საუკეთესო ემო
ციურ მსახიობის კატეგორიაში.

## რესურსები ინტერნეტში
*პაკო ტოსი IMDb

## სქოლიო
კატეგორია:დაბადებული 10 მაისი
კატეგორია:დაბადებული 1964
კატეგორია:ესპანეთში დაბადებულები
კატეგორია:მსახიობები
კატეგორია:ესპანელი მსახიობები
კატეგორია:ცოცხალი ადამიანები
ნინო ფსუტური

**ნინო ფსუტური** (დ. 30 აპრილი, 1984) — ქართველი პედაგოგი, ბიოლოგიის და მეწარმეობის საფუძვლების მასწავლებელი, გორის № 8 საჯარო სკოლაში. 2023 წელს გახდა მასწავლებლის ეროვნული ჯილდოს მფლობელი.  

## განათლება 
*1990–2001 — გორის სახელმწიფო უნივერსიტეტი, განათლების, ზუსტ და საბუნებისმეტყველო მეცნიერებათა ფაკულტეტი; სპეციალობა: ბიოლოგიისა და ქიმიის მასწავლებელი.
*1990–1991 — სსიპ ქ. გორის № 7 საჯარო სკოლა.
*1991–2001 — სსიპ ქ. გორის № 8 საჯარო სკოლა.

## პროფესიული საქმიანობა 
2005–2007 — სსიპ გორის რაიონის სოფ. ზეღდულეთის საჯარო სკოლა, ქიმიის პედაგოგი (VII–VIII კლასები).
2007–დღემდე — სსიპ ქ. გორის № 8 საჯარო სკოლა, ბიოლოგიის პედაგოგი (VII–XI კლასები).
2017–2019 — სსიპ მასწავლებელთა პროფესიული განვითარების ეროვნული ცენტრი, ტრენერი (პროფესიული უნარები).
2020–დღემდე — სსიპ მასწავლებელთა პროფესიული განვითარების ეროვნული ცენტრი, ბიოლოგიის საგნობრივი ექსპერტი.
2021–დღემდე — „განათლების კოალიცია“, კონსულტანტ-მასწავლებელი („CK12“-ის ქართული რესურსები).
2023–დღემდე — სსიპ განათლების ხარისხის განვითარების ეროვნული ცენტრი, ავტორიზაციის ექსპერტი (ბუნებისმეტყველების საგნების პროგრამების შეფასება, I–VI, საბაზო და საშუალო საფეხური).

## საერთაშორისო გამოცდილება 
2023 — ვარშავა, ახალგაზრდა მკვლევართა კლუბების ქსელის საერთაშორისო ფორუმი (მონაწილე).

2024 — ფინეთი, ქალაქი ტურკუ, საერთაშორისო ფესტივალი „მეცნიერება მთავარ როლში“ (მონაწილე).

ფსუტური არის პლატფორმის Teachers Lab / „მასწავლებლების ლაბორატორია“-ს თანადამფუძნებელი და ინტერდისციპლინური სასწავლო რესურსის „ჩვენ და ბუნება – სახალისო პროექტები“ თანაავტორი (სულაკაურის გამომცემლობა). წიგნის გაგრძელებაზე მუშაობს და ახალი ნაწილების გამოცემაც იგეგმება.  
* 2023 — ლიბერთი ბანკის სპეციალური პრიზი (ფინალისტებთან ერთად).  

## სქოლიო
კატეგორია:დაბადებული 1984
კატეგორია:ქართველი პედაგოგები
კატეგორია:ქართველი ქალები
კატეგორია:მასწავლებლის ეროვნული ჯილდოს მფლობელები
კატეგორია:ცოცხალი ადამიანები
ნათია უჩავა

**ნათია უჩავა** (დ. 12 აპრილი, 1991, თბილისი) — ქართველი პედაგოგი, დაწყებითი კლასების მასწავლებელი. 2024 წელს ის გახდა მასწავლებლის ეროვნული ჯილდოს მფლობელი, ხოლო 2022 წელს „სულაკაურის გამომცემლობამ“ მას „რჩეული მასწავლებლის“ წოდება მიანიჭა.  

## განათლება 
ნათია უჩავამ 2009 წელს დაამთავრა თბილისის № 182 საჯარო სკოლა. იმავე წელს ჩაირიცხა სოხუმის სახელმწიფო უნივერსიტეტის დაწყებითი განათლების ფაკულტეტზე.  
შემდეგ სწავლა განაგრძო ილიას სახელმწიფო უნივერსიტეტში, სადაც მიიღო განათლების ადმინისტრირების მაგისტრის ხარისხი.  
ნათია ასევე ჩართულია ელექტრონული ჟურნალის დანერგვაში და პარალელურად მუშაობს განათლების მართვის საინფორმაციო სისტემაში.  

## პროექტები და ინიციატივები 
ნათია უჩავას აქტივობებში მნიშვნელოვანი ადგილი უჭირავს არაფორმალურ განათლებას. იგი ავტორია საბავშვო გადაცემისა „**ერუდიტი TV**“, რომელიც მოსწავლეებს საჭირო უნარების განვითარებაში ეხმარება.  

ის რეგულარულად ატარებს ვებინარებს, ტრენინგებს და კონფერენციებს, სადაც მასწავლებლებსა და მშობლებს უზიარებს გამოცდილებას.  
ნათია ასევე მუშაობდა ილიას სახელმწიფო უნივერსიტეტში, სადაც ხელმძღვანელობდა დამოუკიდებელი პრაქტიკის კურსს.  

## რესურსები ინტერნეტში 
* YouTube არხი — Natia Uchava  
* სტატიები ჟურნალში *mastsavlebeli.ge*  
* Facebook ჯგუფი — „აქტივობები კლასში“ 
*https://www.facebook.com/natiasclass/ - „ნათიას კლასი“ 
*https://www.youtube.com/watch?v=glqS64Hob_I - პალიტრანიუსი -ნათია უჩავა
*https://www.youtube.com/watch?v=sJT2xx18fBE - ნათია უჩავას მოსწავლეების ემოციები
*https://www.youtube.com/watch?v=GQWSPajEbUw - საპატრიარქოს რადიო ,,ივერია"- ნათია უჩავა
*https://www.youtube.com/watch?v=ry1ScM04zlE - შუადღე • Shuadge | პროფესია მასწავლებელი - როგორია ბავშვებთან მუშაობა
*https://www.youtube.com/watch?v=W2K-wsocfFw - ნათიას უსაყვარლესი ბავშვები
*https://www.youtube.com/watch?v=ry1ScM04zlE - შუადღე • Shuadge | პროფესია მასწავლებელი - როგორია ბავშვებთან მუშაობა |
*https://www.youtube.com/watch?v=irIlgFXhkUw - ანონსი:”შაქრით თუ უშაქროდ”
*https://www.youtube.com/watch?v=DCZc4pB5arc - ნათი უჩავა-გაკვეთილი

## სქოლიო 
კატეგორია:დაბადებული 1991
კატეგორია:ქართველი პედაგოგები
კატეგორია:ქართველი ქალები
კატეგორია:მასწავლებლის ეროვნული ჯილდოს მფლობელები
კატეგორია:ცოცხალი ადამიანები
გაეროს უშიშროების საბჭოს რეზოლუცია 383

**გაეროს უშიშროების საბჭოს რეზოლუცია 383** მიიღეს 1975 წლის 13 დეკემბერს, აღნიშნავდა გენერალური მდივნის ანგარიშს, რომლის მიხედვითაც არსებულ პირობებში კვლავ საჭირო იყო გაეროს სამშვიდობო ძალის ყოფნა კვიპროსში — არამხოლოდ ცეცხლის შეწყვეტის შენარჩუნების მიზნით, არამედ „მშვიდობიანი მოგვარების ძიების გაგრძელების“ ხელშესაწყობად. რეზოლუცია ასევე მიუთითებდა კუნძულზე არსებული ვითარების ანგარიშზე და მხარეების თანხმობაზე გენერალური მდივნის რეკომენდაციასთან დაკავშირებით, რაც გულისხმობდა ძალის განთავსების ვადის კიდევ 6 თვით გაგრძელებას კვიპროსში.

შემდეგ, საბჭომ კიდევ ერთხელ დაადასტურა წარსულში მიღებული რეზოლუციები ამ თემასთან დაკავშირებით და მოუწოდა მათ ეფექტიან შესრულებას. საბჭომ ასევე მოუწოდა ყველა დაინტერესებულ მხარეს გამოეჩინათ მაქსიმალური თავშეკავება და კიდევ ერთხელ გაახანგრძლივა სამშვიდობო ძალის ყოფნა კვიპროსში 1976 წლის 15 ივნისამდე. რეზოლუცია სრულდება მოწოდებით ყველა მხარისადმი, გაუწიონ სრული თანამშრომლობა სამშვიდობო ძალას და სთხოვს გენერალურ მდივანს, გააგრძელოს თავისი „კარგი სამსახურის“ მისია და საბჭო დროულად – არა უგვიანეს 1976 წლის 31 მარტისა – აცნობოს მიღწეული პროგრესის შესახებ ანგარიშის წარდგენით.

რეზოლუცია მიღებულია 14 ხმით არავინ წინააღმდეგ; ჩინეთს კენჭისყრაში მონაწილეობა არ მიუღია.

## რესურსები ინტერნეტში
* 

კატეგორია:გაეროს უშიშროების საბჭოს 1975 წლის რეზოლუციები
კატეგორია:1975 წელი კვიპროსში
კატეგორია:გაეროს უშიშროების საბჭოს რეზოლუციები კვიპროსის შესახებ
გაეროს უშიშროების საბჭოს რეზოლუცია 384

**გაეროს უშიშროების საბჭოს რეზოლუცია 384** მიღებულია 1975 წლის 22 დეკემბერს, იგი აღნიშნავდა პორტუგალიის, ინდონეზიისა და აღმოსავლეთ ტიმორის წარმომადგენლების განცხადებებს და აღიარებდა აღმოსავლეთ ტიმორის მოსახლეობის თვითგამორკვევისა და დამოუკიდებლობის უფლებას გაეროს ქარტიის შესაბამისად. საბჭო ღრმა შეშფოთებას გამოხატავდა აღმოსავლეთ ტიმორში ვითარების გაუარესების გამო, გმობდა ინდონეზიის შეიარაღებული ძალების ჩარევას ამ ქვეყანაში და წუხილს გამოთქვამდა იმის გამო, რომ პორტუგალიამ, როგორც ადმინისტრირებადმა ძალამ, სრულად ვერ შეასრულა თავისი პასუხისმგებლობა.

შემდეგ, რეზოლუცია მოუწოდებდა ყველა სახელმწიფოს, დაეცვათ აღმოსავლეთ ტიმორის ტერიტორიული მთლიანობა და მისი ხალხის განუყოფელი უფლება თვითგამორკვევასა და დამოუკიდებლობაზე. ასევე, რეზოლუციით ინდონეზიის მთავრობას ეთხოვებოდა, დაუყოვნებლივ გაეყვანა თავისი შეიარაღებული ძალები ამ ტერიტორიიდან.

საბჭო მოუწოდებდა პორტუგალიის მთავრობას, როგორც ადმინისტრირებად ძალას, გაეროსთან სრული თანამშრომლობისკენ, და ასევე მოუწოდებდა ყველა სახელმწიფოსა და სხვა მხარეს, გაეროს ძალისხმევისთვის სრულად ეთანამშრომლებინათ აღმოსავლეთ ტიმორში არსებული სიტუაციის მშვიდობიანი გზით მოგვარებისა და ტერიტორიის დეკოლონიზაციის პროცესის ხელშესაწყობად.

რეზოლუციით ასევე მოთხოვნილი იყო, რომ გენერალურ მდივანს სასწრაფოდ გაეგზავნა სპეციალური წარმომადგენელი აღმოსავლეთ ტიმორში არსებული მდგომარეობის ადგილზე შესაფასებლად, ტერიტორიის ყველა მხარესთან კონტაქტის დასამყარებლად და რაც შეიძლება მალე წარმოედგინა რეკომენდაციები უშიშროების საბჭოსთვის.

## რესურსები ინტერნეტში
* 

კატეგორია:გაეროს უშიშროების საბჭოს 1975 წლის რეზოლუციები
კატეგორია:1975 წელი აღმოსავლეთ ტიმორში
კატეგორია:გაეროს უშიშროების საბჭოს რეზოლუციები აღმოსავლეთ ტიმორის შესახებ
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:გაეროს უშიშროების საბჭოს რეზოლუციები პორტუგალიის შესახებ
გაეროს უშიშროების საბჭოს რეზოლუცია 2087

**გაეროს უშიშროების საბჭოს რეზოლუცია 2087** მიღებულია 2013 წლის 22 იანვარს, იგი მოიხმობდა ჩრდილოეთ კორეის საკითხთან დაკავშირებულ ყველა წინა რეზოლუციას, მათ შორის: 825 (1993), 1540 (2004), 1695 (2006), 1718 (2006) და 1874 (2009) რეზოლუციებს. საბჭო მკაცრად გმობდა ჩრდილოეთ კორეის მიერ 2012 წლის 12 დეკემბერს განხორციელებულ სარაკეტო გაშვებას.

## რესურსები ინტერნეტში
* 

კატეგორია:გაეროს უშიშროების საბჭოს 2013 წლის რეზოლუციები
კატეგორია:2013 წელი ჩრდილოეთ კორეაში
კატეგორია:გაეროს უშიშროების საბჭოს რეზოლუციები ჩრდილოეთ კორეის შესახებ
გზა (გაზეთი)

{კურსივისახელი}}

**გზა** — ყოველდღიური გაზეთი. გამოიცემოდა 1906-1907 წლებში, თბილისში. იყო სოციალ-დემოკრატიული პარტიის ორგანო და მისი გამოცემა დაიწყო გაზეთ „წინ“-ის შეჩერების შემდეგ, რომელიც გენერალ-გუბერნატორის განკარგულებით დაიხურა. გაზეთის რედაქტორი იყო ბარბარე ხერხეულიძე. 

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:1906 წელს დაარსებული გაზეთები
ხათუნა რაზმაძე

**ხათუნა რაზმაძე** (დ. 5 ივლისი, 1974) — ქართველი პედაგოგი, მათემატიკის მასწავლებელი, 2021 წლის მასწავლებლის ეროვნული ჯილდოს მფლობელი. დაწყებითი განათლების მენტორი სპეციალისტი და სასწავლო რესურსების ავტორი (1-ლი და 2-ე კლასების, 2023 წელს გრიფმინიჭებული სახელმძღვანელოების „მე მიყვარს მათემატიკა“ ავტორი და რედაქტორი). ორგანიზაცია „ჰეი“-ის დამფუძნებელი და ხელმძღვანელი. იგი მუშაობდა წმ. გიორგის სახელობის საერთაშორისო სკოლაში, ამჟამად კი ბრიტანულ-ქართულ აკადემიაში ასწავლის და პარალელურად აქტიურადაა ჩართული სხვადასხვა საგანმანათლებლო და სამეცნიერო პროექტში.

## კარიერა 
რაზმაძე მუშაობს წმ. გიორგის სახელობის საერთაშორისო სკოლაში მათემატიკის მასწავლებლად და ამავე სკოლის დაწყებითი საფეხურის მათემატიკის კათედრის კოორდინატორად.  

ის უძღვება მათემატიკურ საშაბათო სკოლას **Gmschool**, სადაც ატარებს ინტეგრირებულ სასწავლო კურსს მათემატიკაში, წიგნიერებასა და ლოგიკაში, გაჯერებულს არაფორმალური განათლების ელემენტებით.  
* არის გრიფმინიჭებული სახელმძღვანელოს თანაავტორი (ქართული ენა და ლიტერატურა).  

## საზოგადოებრივი საქმიანობა 
რაზმაძე სისტემატიურად ატარებს ტრენინგებს, სამოტივაციო შეხვედრებს და პედაგოგთა სემინარებს. ასევე დისტანციურად ასწავლის მათემატიკას და ლოგიკას საქართველოს ფარგლებს გარეთ მცხოვრებ ქართველ მოსწავლეებს.  

## სქოლიო
კატეგორია:მასწავლებლის ეროვნული ჯილდოს მფლობელები
შიკრიკი (გაზეთი)

**შიკრიკი** — ყოველდღიური გაზეთი. გამოდიოდა 1906 წელს ქალაქ ქუთაისში. გაზეთი იყო სოციალ-დემოკრატიული მიმართულების ორგანო. სულ გამოიცა გაზეთის ცხრა ნომერი. 

## სქოლიო
კატეგორია:საქართველოს გაზეთები
კატეგორია:ქართულენოვანი გაზეთები
კატეგორია:1906 წელს დაარსებული გაზეთები
კატეგორია:ქუთაისში გამოცემული გაზეთები
ჟან-ლუი ჟალი

პორტრეტი*]]
**ჟან-ლუი ნიკოლა ჟალი** — (27 იანვარი, 1802, პარიზი – 30 მაისი, 1866, ნეი-სიუ-სენი) იყო ფრანგი მოქანდაკე. იყო თავისი მამის *ლუი ჟალის* და *პიერ კარტელიეს* მოწაფე. 1827 წელს მან *ფრანსუა ლანოსთან* ერთად მოიპოვა რომის პრიზი ქანდაკებისთვის ბარელიეფით „*მუციუს სცევოლა პორსენას წინაშე*“. დაკრძალულია პერ-ლაშეზის სასაფლაოზე (49-ე განყოფილება), მამის გვერდით, რომელიც 1840 წელს გარდაიცვალა.

## ნამუშევრები
* „*La Prière*“ („*ლოცვა*“), ქანდაკება, მარმარილო, 1831 წ., პარიზი, ლუვრი
* „*La Pudeur*“ („*მორიდება*“), ქანდაკება, მარმარილო, 1833 წ., პარიზი, ლუვრი
* „*Portrait du duc d'Orléans*“ („*ორლეანელი ჰერცოგის პორტრეტი*“), ქანდაკება, მარმარილო, 1842–1844 წლები, პარიზი, ლუვრი
*  „*ვენისა* და *ლონდონის* ალეგორიული ფიგურები“, ჩრდილოეთის სადგური, პარიზი, დაახლოებით 1864 წ.

## წყაროები
* Emmanuel Schwartz, *Les Sculptures de l'École des Beaux-Arts de Paris. Histoire, doctrines, catalogue*, École nationale supérieure des Beaux-Arts, Paris, 2003
* Domenico Gabrielli, *Dictionnaire Historique du cimetière du Père-Lachaise XVIIIème et XIXème siècles'', L'Amateur editions, 2002

## სქოლიო
კატეგორია:დაბადებული 27 იანვარი
კატეგორია:დაბადებული 1802
კატეგორია:გარდაცვლილი 30 მაისი
კატეგორია:გარდაცვლილი 1866
კატეგორია:პერ-ლაშეზის სასაფლაოზე დაკრძალულები
კატეგორია:მხატვრები ანბანის მიხედვით
კატეგორია:მხატვრები ეროვნების მიხედვით
კატეგორია:მხატვრები საუკუნეებისა და ეროვნების მიხედვით
დეზ-პლეინსი

**დეს პლეინსი** () — ქალაქი ილინოისის კუკის საგრაფოში, შეერთებული შტატები. 2020 წლის აშშ-ის აღწერის მიხედვით, მოსახლეობა შეადგენდა 60,675-ს. ქალაქი ჩიკაგოს გარეუბანია და მდებარეობს ოჰარის საერთაშორისო აეროპორტის ჩრდილოეთით. ქალაქი განლაგებულია და თავისი სახელი ეწოდა დეს პლეინსის მდინარეს, რომელიც გადის ქალაქის გავლით და მდებარეობს ცენტრის მახლობლად, მის აღმოსავლეთით.

## ისტორია 
პოტავატომი, ოტავები და ოჯიბვე (ჩიპევა) ინდიელთა ტომები ბინადრობდნენ დეს პლეინსის ველზე ევროპელების მოსვლამდე. როდესაც ფრანგი მოგზაურები და მისიონერები მოვიდნენ 1600-იან წლებში იმჟამინდელ ილინოისის ტერიტორიაზე, რომელიც ახალი საფრანგეთის ნაწილი იყო, მათ მდინარეს დაარქვეს *La Rivière des Plaines* (ინგლისურად: "ველის მდინარე"), რადგან მდინარის გასწვრივ ხეები მათ ევროპული პლატანის ხეებს მიაგონებდათ.

პირველი თეთრი კოლონისტები აღმოსავლეთ შეერთებული შტატებიდან ჩამოვიდნენ 1833 წელს, 1833 წლის ჩიკაგოს ხელშეკრულების დადების შემდეგ. მოგვიანებით, 1840-50-იან წლებში, აქ ჩამოსახლდნენ ბევრი გერმანელი მიგრანტი.

ილინოისის შტატში ყველაზე ადრეულად დოკუმენტირებული ტორნადო დარეგისტრირდა 1855 წლის 22 მაისს, ადგილას, რომელიც მაშინ "ჯეფერსონის" სახელით იყო ცნობილი, ხოლო დღეს — თანამედროვე დეს პლეინსია. ტორნადომ თავი ამოიღო გრანიტის სახლზე, რომელიც საძირკვლიდან აიწია და შედეგად დაიღუპა სამი ადამიანი. სმითსონის ინსტიტუტის ჯოზეფ ჰენრისა და ჩიკაგოს გაზეთ *Daily Democratic Press*-ს შორის მიმოწერამ საფუძველი ჩაუყარა ამერიკის ეროვნული მეტეოროლოგიური სამსახურის წინამორბედ ორგანიზაციას — Signal Company-ს.

მინი

1857 წელს, Chicago, St. Paul, and Fond du Lac Railroad-მა დაიწყო გაჩერებები დეს პლეინსის მდინარის მახლობლად, სადაც უკვე ჩამოყალიბდა მცირე სავაჭრო უბანი. კომპანიამ ეს ადგილი დაასახელა როგორც **რანდის** დასახლება. 1859 წელს Chicago and North Western Railway-მ შეიძინა რკინიგზა და სადგურს სახელი "Des Plaines" დაერქვა. 1869 წელს რანდის დასახლების სახელი შეიცვალა დეს პლეინსზე, და სოფელი ოფიციალურად გახდა ინკორპორირებული.

დეს პლეინსი ხელახლა დაარსდა 1873 წელს და მომდევნო წელს აირჩა სოფლის საბჭო. პირველი სოფლის პრეზიდენტი გახდა აგური მწარმოებელი ფრანკლინ უიტკომბი.

1925 წელს, მაცხოვრებლებმა ხმა მისცეს ქალაქის ტიპის მმართველობაზე გადასვლას და სამხრეთით მდებარე Riverview-ის სოფლის მიერთებას. შემდგომში მოიხდინა სხვა ტერიტორიების, მათ შორის Orchard Place-ის (1956 წელს) ანექსია. ქალაქმა სწრაფი ზრდა განიცადა მეორე მსოფლიო ომის შემდეგ, და განსაკუთრებით ოჰარის აეროპორტის გახსნის შემდეგ.

1955 წელს დეს პლეინსში გაიხსნა მეცხრე მაკდონალდსის რესტორანი, რომელიც ხშირად მცდარად მოიხსენიებოდა როგორც პირველი ფრენჩაიზი, თუმცა ის მხოლოდ მეცხრე იყო. რესტორანი 1984 წელს დაანგრიეს და 1985 წელს მის ადგილზე მუზეუმი აშენდა. მუზეუმი 2018 წელს დაანგრიეს განმეორებითი დატბორვების გამო.

## სქოლიო
## რესურსები ინტერნეტში
*City of Des Plaines official website

კატეგორია:ქალაქი
კატეგორია:ჩიკაგო
ოუკ-პარკი

**ოუკ პარკი** — სოფელი ილინოისის კუკის საგრაფოში, შეერთებული შტატები, რომელიც მდებარეობს ჩიკაგოს მახლობლად. იგი არის 26-ე ყველაზე ხალხმრავალი მუნიციპალიტეტი ილინოისში, მოსახლეობის რაოდენობა 2020 წლის მოსახლეობის აღწერის მონაცემებით შეადგენს 54,318-ს.მინი
ოუკ პარკი პირველად დასახლდა 1835 წელს და ოფიციალურად 1902 წელს გაიყო ციცერონისგან, როცა მუნიციპალიტეტად ჩამოყალიბდა. იგი მჭიდროდ არის დაკავშირებული პატარა ქალაქ რივერ ფორესტთან — მათ აქვთ საერთო სავაჭრო ცენტრი  და ერთი საშუალო სკოლა — ოუკ პარკისა და რივერ ფორესტის საშუალო სკოლა.
არქიტექტორი ფრენკ ლოიდ რაიტი და მისი ცოლი დასახლდნენ ოუკ პარკში 1889 წელს. მისი არქიტექტურული მოღვაწეობა დიდ გავლენას ახდენდა ადგილობრივ დიზაინსა და შენობებზე, მათ შორის ფრენკ ლოიდ რაიტის სახლი და სტუდია.მინი 
წლების განმავლობაში სწრაფ განვითარებას უწყობდა ხელს სარკინიგზო და ტროლეიბუსური კავშირები ჩიკაგოსთან.

1968 წელს, ოუკ პარკმა მიიღო ღია საცხოვრებელი პოლიტიკის ორდინაცია (Open Housing Ordinance), რომელიც მიზნად ისახავდა დასახლების ინტეგრაციას, ნაცვლად მისი თავიდან სეგრეგაციისა.

## ისტორია 
1835 წელს, ჯოზეფ და ბეტი კეტლსტრინგსები, მიგრანტები იორკშირიდან, ინგლისიდან, დააფუძნეს ფერმა და ააშენეს სახლი ლეიკის ქუჩასა და ჰარლემის ავენიუს მახლობლად, ჩიკაგოს დასავლეთით. შვილების გაჩენის შემდეგ ისინი 1843 წელს ჩიკაგოში გადავიდნენ უკეთესი სკოლების გამო, თუმცა 1855 წელს დაბრუნდნენ და ააშენეს უფრო დიდი სახლი თავიანთი მეოთხედიანი მიწის ნაკვეთის აღმოსავლეთ ნაწილში. ტერიტორიაზე სხვა ფერმერებიც დასახლდნენ. ეს ადგილი სხვადასხვა სახელით იყო ცნობილი, მათ შორის — ოუკ რიჯი, ჰარლემი და კეტლსტრინგს გროვი. როდესაც პირველმა საფოსტო ოფისმა მუშაობა დაიწყო, ვერ გამოიყენეს სახელი "Oak Ridge", რადგან ის უკვე გამოიყენებოდა სხვა ოფისის მიერ ილინოისში, რის გამოც გადაწყდა სახელად "Oak Park"-ის გამოყენება — ეს სახელწოდება საბოლოოდ გავრცელდა როგორც დასახლებისთვის, ისე ქალაქისთვის, რომელიც 1902 წელს ჩამოყალიბდა.

## რესურსები ინტერნეტში
*ოუკ პარკის სოფლის ოფიციალური ვებსაიტი
*ეწვიეთ ოუკ პარკს - ოუკ პარკისა და დასავლეთ კუკის ოლქის ილინოისის ოფიციალური ტურისტული საიტი
*ოუკ პარკი - რივერ ფორესტის სავაჭრო პალატა
*პარკის საჯარო ბიბლიოთეკა

## სქოლიო
კატეგორია:ჩიკაგო